Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19455

4. A TÉNYLEGES ÉSZLELT ZAJSZINT KISZÁMÍTÁSA A MÉRT ZAJADATOKBÓL 4.1 Általános rész 4.1.1 A zajminősítési kritérium alapvető eleme legyen a zaj értékelési mérések által eredményezett és EPNdB egységekben kifejezett Tényleges Érzékelt Zajszint, EPNL, amely a repülőgép zaj emberi lényre gyakorolt szubjektív hatását kifejező értékelő szám. Egyszerűen kifejezve, az EPNL a pillanatnyilag érzékelt zajszintből (PNL) áll, amelyet megfelelően korrigálnak az időtartamra és a spektrális szabálytalanságokra (ezt a "hangmagasság korrekciós tényező"-nek nevezett korrekciót minden időnövekmény alkalmával csak a legerőteljesebb tónusra alkalmazzák). 4.1.2 A hangnyomás három alapvető fizikai tulajdonságát kell mérni, ezek a szint, a frekvencia eloszlás és az idő beli változás. Konkrétabban, a repülőgép zajmérés során a zaj 24 egyharmad oktávsávjának mindegyikéből minden 500 ms időnövekményre ismerni kell a pillanatnyi hangnyomás szintet. 4.1.3 A szubjektív reakció értékmérőjének (EPNL) származtatásához a zaj fizikai mérését alkalmazó számítási eljárás a következő öt lépésből álljon:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes